ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 20/2549เรื่อง หลักเกณฑ์สําหรับตัวแทนซื้อขายสัญญาซื้อขายล่วงหน้าในการใช้บริการด้านผู้ติดต่อกับผู้ลงทุนในสัญญาซื้อขายล่วงหน้าและด้านงานสนับสนุนจากผู้ให้บริการ อาศัยอํานาจตามความในข้อ 27/1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 65/2547 เรื่อง หลักเกณฑ์การประกอบธุรกิจสัญญาซื้อขายล่วงหน้าสําหรับผู้ได้รับใบอนุญาตเป็นตัวแทนซื้อขายสัญญาซื้อขายล่วงหน้า ลงวันที่ 22 ธันวาคม พ.ศ. 2547 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กธ. 13/2549 เรื่อง หลักเกณฑ์การประกอบธุรกิจสัญญาซื้อขายล่วงหน้าสําหรับผู้ได้รับใบอนุญาตเป็นตัวแทนซื้อขายสัญญาซื้อขายล่วงหน้า (ฉบับที่ 2 ) ลงวันที่ 2 พฤษภาคม พ.ศ. 2549 สํานักงาน ก.ล.ต. ออกข้อกําหนดไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ 16 พฤษภาคม พ.ศ. 2549 เป็นต้นไปข้อ ๒ ในประกาศนี้ "ตัวแทนซื้อขายสัญญา" หมายความว่า ผู้ได้รับใบอนุญาตประกอบธุรกิจสัญญาซื้อขายล่วงหน้าประเภทตัวแทนซื้อขายสัญญาซื้อขายล่วงหน้า "ผู้ให้บริการ" หมายความว่า ผู้ให้บริการด้านผู้ติดต่อกับผู้ลงทุนในสัญญาซื้อขายล่วงหน้าหรือด้านงานสนับสนุนแก่ตัวแทนซื้อขายสัญญา"บริษัทหลักทรัพย์" หมายความว่า บริษัทที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ตามกฎหมายว่าด้วยหลักทรัพย์และตลาดหลักทรัพย์"ธนาคารพาณิชย์" หมายความว่า ธนาคารพาณิชย์ตามกฎหมายว่าด้วยการธนาคารพาณิชย์หมวด ๑ หลักเกณฑ์ในการอนุญาตให้ใช้บริการด้านผู้ติดต่อกับผู้ลงทุนในสัญญาซื้อขายล่วงหน้า ข้อ ๓ ตัวแทนซื้อขายสัญญาจะใช้บริการด้านผู้ติดต่อกับผู้ลงทุนในสัญญาซื้อขายล่วงหน้าจากผู้ให้บริการใด ผู้ให้บริการนั้นต้องมีลักษณะและคุณสมบัติดังต่อไปนี้(1) เป็นบริษัทหลักทรัพย์ที่มีความสัมพันธ์เกี่ยวข้องกับตัวแทนซื้อขายสัญญาในลักษณะใดลักษณะหนึ่งดังต่อไปนี้(ก) บริษัทหลักทรัพย์ที่ถือหุ้นไม่น้อยกว่าร้อยละเจ็ดสิบห้าของจํานวนหุ้นที่จําหน่ายได้แล้วทั้งหมดของตัวแทนซื้อขายสัญญานั้น (ข) บริษัทหลักทรัพย์ที่มีธนาคารพาณิชย์รายใดรายหนึ่งถือหุ้นไม่น้อยกว่าร้อยละห้าสิบของจํานวนหุ้นที่จําหน่ายได้แล้วทั้งหมดของบริษัทหลักทรัพย์นั้น และธนาคารพาณิชย์ดังกล่าวถือหุ้นในตัวแทนซื้อขายสัญญาไม่น้อยกว่าร้อยละเจ็ดสิบห้าของจํานวนหุ้นที่จําหน่ายได้แล้วทั้งหมดของตัวแทนซื้อขายสัญญานั้นด้วย(2) มีความมั่นคงทางด้านการเงินรวมทั้งความสามารถและความพร้อมในการให้บริการ และการปฏิบัติตามกฎเกณฑ์ที่คณะกรรมการ ก.ล.ต. หรือสํานักงาน ก.ล.ต. กําหนด และระเบียบวิธีปฏิบัติที่ตัวแทนซื้อขายสัญญากําหนดขึ้นเพื่อให้เป็นไปตามกฎเกณฑ์ดังกล่าว โดยอย่างน้อยต้องมีระบบการควบคุมภายใน ระบบการรักษาความปลอดภัยของข้อมูลเพื่อป้องกันมิให้บุคคลที่ไม่มีอํานาจหน้าที่เกี่ยวข้องล่วงรู้หรือแก้ไขเปลี่ยนแปลงข้อมูล และระบบป้องกันการล่วงรู้ข้อมูลอันมิพึงเปิดเผยระหว่างหน่วยงานและบุคลากร ที่มีประสิทธิภาพ ตลอดจนมีมาตรการรองรับเหตุฉุกเฉินในกรณีต่าง ๆ ซึ่งมีการกําหนดขั้นตอนและผู้รับผิดชอบในแต่ละกรณีไว้อย่างชัดเจน(3) มีบุคลากรที่ได้รับความเห็นชอบจากสํานักงาน ก.ล.ต. เป็นผู้ดําเนินการติดต่อ ชักชวน หรือให้คําแนะนําเกี่ยวกับการซื้อขายสัญญาซื้อขายล่วงหน้าแก่ลูกค้า หรือวิเคราะห์คุณค่าหรือความเหมาะสมในการซื้อขายสัญญาซื้อขายล่วงหน้า สินค้า หรือตัวแปรที่กําหนดในสัญญาซื้อขายล่วงหน้าและเผยแพร่ข้อมูลการวิเคราะห์ดังกล่าวให้แก่ลูกค้าข้อ ๔ ให้ตัวแทนซื้อขายสัญญาที่ประสงค์จะใช้บริการด้านผู้ติดต่อกับผู้ลงทุนในสัญญาซื้อขายล่วงหน้าจากผู้ให้บริการ ยื่นคําขออนุญาตต่อสํานักงาน ก.ล.ต. พร้อมเอกสารหลักฐานที่แสดงรายละเอียดดังต่อไปนี้(1) ขอบเขตการใช้บริการด้านผู้ติดต่อกับผู้ลงทุนในสัญญาซื้อขายล่วงหน้าจากผู้ให้บริการ(2) เอกสารหลักฐานที่แสดงว่าผู้ให้บริการมีลักษณะและคุณสมบัติตามที่กําหนดในข้อ 3 สํานักงาน ก.ล.ต. จะพิจารณาและแจ้งผลการพิจารณาให้ตัวแทนซื้อขายสัญญาทราบภายในสามสิบวันนับแต่วันที่ได้รับคําขอและเอกสารหลักฐานถูกต้องครบถ้วน เว้นแต่เป็นกรณีที่มีเหตุจําเป็นต้องตรวจสอบระบบหรือพิจารณาข้อเท็จจริงเพิ่มเติมและสํานักงาน ก.ล.ต. ได้แจ้งเหตุจําเป็นดังกล่าวให้ตัวแทนซื้อขายสัญญาทราบก่อนสิ้นสุดระยะเวลาสามสิบวันแล้ว สํานักงาน ก.ล.ต. อาจขยายระยะเวลาในการพิจารณาคําขอออกไปเท่าเหตุจําเป็นที่มีได้หมวด ๒ หลักเกณฑ์ในการอนุญาตให้ใช้บริการด้านงานสนับสนุน ข้อ ๕ เว้นแต่กรณีที่กําหนดไว้ในข้อ 7 ตัวแทนซื้อขายสัญญาจะใช้บริการด้านงานสนับสนุนจากผู้ให้บริการใด ผู้ให้บริการนั้นต้องมีคุณสมบัติตามที่กําหนดในข้อ 3(2)ข้อ ๖ ให้ตัวแทนซื้อขายสัญญาที่ประสงค์จะใช้บริการด้านงานสนับสนุนจากผู้ให้บริการตามข้อ 5 ยื่นคําขออนุญาตต่อสํานักงาน ก.ล.ต. พร้อมเอกสารหลักฐานที่แสดงรายละเอียดดังต่อไปนี้(1) ขอบเขตการใช้บริการด้านงานสนับสนุนจากผู้ให้บริการ(2) เอกสารหลักฐานที่แสดงว่าผู้ให้บริการมีคุณสมบัติตามที่กําหนดในข้อ 3(2) สํานักงาน ก.ล.ต. จะพิจารณาและแจ้งผลการพิจารณาให้ตัวแทนซื้อขายสัญญาทราบภายในสามสิบวันนับแต่วันที่ได้รับคําขอและเอกสารหลักฐานถูกต้องครบถ้วน เว้นแต่เป็นกรณีที่มีเหตุจําเป็นต้องตรวจสอบระบบหรือพิจารณาข้อเท็จจริงเพิ่มเติมและสํานักงาน ก.ล.ต. ได้แจ้งเหตุจําเป็นดังกล่าวให้ตัวแทนซื้อขายสัญญาทราบก่อนสิ้นสุดระยะเวลาสามสิบวันแล้ว สํานักงาน ก.ล.ต. อาจขยายระยะเวลาในการพิจารณาคําขอออกไปเท่าเหตุจําเป็นที่มีได้เมื่อพ้นกําหนดระยะเวลาตามวรรคสองแล้ว หากสํานักงาน ก.ล.ต. ไม่ได้แจ้งผลการพิจารณาหรือไม่มีคําสั่งเป็นประการอื่นใดไปยังตัวแทนซื้อขายสัญญา ให้ถือว่าสํานักงาน ก.ล.ต. อนุญาตให้ตัวแทนซื้อขายสัญญาใช้บริการด้านงานสนับสนุนจากผู้ให้บริการตามที่ขอได้ข้อ ๗ ตัวแทนซื้อขายสัญญาสามารถใช้บริการด้านงานสนับสนุนจากผู้ให้บริการดังต่อไปนี้ได้ โดยถือว่าได้รับอนุญาตจากสํานักงาน ก.ล.ต. แล้ว(1) ตลาดหลักทรัพย์แห่งประเทศไทย หรือ(2) บริษัทจํากัดหรือบริษัทมหาชนจํากัดที่ตลาดหลักทรัพย์แห่งประเทศไทยจัดตั้งขึ้นและถือหุ้นไม่น้อยกว่าร้อยละเจ็ดสิบห้าของจํานวนหุ้นที่จําหน่ายได้แล้วทั้งหมดของบริษัทนั้นโดยได้รับอนุญาตจากคณะกรรมการ ก.ล.ต. ให้ประกอบธุรกิจประเภทการเป็นผู้ให้บริการด้านงานสนับสนุน ตามมาตรา 153(3) แห่งพระราชบัญญัติหลักทรัพย์และตลาดหลักทรัพย์ พ.ศ. 2535ให้ตัวแทนซื้อขายสัญญาที่ใช้บริการด้านงานสนับสนุนจากผู้ให้บริการตามวรรคหนึ่ง แจ้งรายละเอียดเกี่ยวกับขอบเขตการใช้บริการด้านงานสนับสนุนให้สํานักงาน ก.ล.ต. ทราบก่อนวันเริ่มใช้บริการไม่น้อยกว่าสิบห้าวัน หมวด ๓ เงื่อนไขในการใช้บริการ ข้อ ๘ ตัวแทนซื้อขายสัญญาต้องจัดให้มีสัญญากับผู้ให้บริการไว้เป็นลายลักษณ์อักษร โดยมีสาระสําคัญอย่างน้อยในเรื่องดังต่อไปนี้(1) หน้าที่และความรับผิดชอบของผู้ให้บริการ ซึ่งรวมถึงความรับผิดต่อตัวแทนซื้อขายสัญญาและลูกค้าของตัวแทนซื้อขายสัญญาอันเนื่องมาจากการกระทําหรือการละเลยการกระทําหน้าที่โดยจงใจหรือประมาทเลินเล่อของผู้ให้บริการ(2) เงื่อนไขและวิธีการในการเลิกสัญญาหรือระงับการให้บริการ(3) อัตราค่าธรรมเนียมในการให้บริการข้อ ๙ เพื่อให้มั่นใจว่าตัวแทนซื้อขายสัญญาจะสามารถประกอบธุรกิจสัญญาซื้อขายล่วงหน้าได้อย่างต่อเนื่อง ตัวแทนซื้อขายสัญญาต้องจัดให้มีแผนงานหรือมาตรการรองรับในกรณีที่ตัวแทนซื้อขายสัญญาหรือผู้ให้บริการบอกเลิกสัญญาระหว่างกันหรือผู้ให้บริการไม่สามารถให้บริการแก่ตัวแทนซื้อขายสัญญาต่อไปได้ ข้อ ๑๐ ตัวแทนซื้อขายสัญญาต้องกําหนดให้ผู้ให้บริการจัดเก็บเอกสารและหลักฐานที่เกี่ยวข้องกับการติดต่อกับผู้ลงทุน เช่น บันทึกการให้คําแนะนํา การรับคําสั่งซื้อขายสัญญาซื้อขายล่วงหน้า และรายละเอียดเกี่ยวกับการทํารายการซื้อขายสัญญาซื้อขายล่วงหน้าให้แก่ลูกค้า เป็นต้น ตลอดจนเอกสารและหลักฐานที่เกี่ยวข้องกับการให้บริการด้านงานสนับสนุน ไว้ให้ครบถ้วนและเป็นปัจจุบัน โดยต้องจัดเก็บในลักษณะที่พร้อมให้ตัวแทนซื้อขายสัญญาเรียกดูหรือตรวจสอบได้ในทันที และสามารถจัดให้สํานักงาน ก.ล.ต. และผู้สอบบัญชีของตัวแทนซื้อขายสัญญาตรวจสอบได้เมื่อได้รับการร้องขอข้อ ๑๑ ในกรณีที่สํานักงาน ก.ล.ต. เห็นสมควร ตัวแทนซื้อขายสัญญาต้องจัดให้สํานักงาน ก.ล.ต. เข้าตรวจสอบการปฏิบัติงานของผู้ให้บริการในส่วนที่ให้บริการแก่ตัวแทนซื้อขายสัญญาได้ข้อ ๑๒ ในกรณีที่ปรากฏต่อสํานักงาน ก.ล.ต. ในภายหลังว่าตัวแทนซื้อขายสัญญาฝ่าฝืนหรือไม่ปฏิบัติตามประกาศนี้หรือผู้ให้บริการไม่มีลักษณะหรือขาดคุณสมบัติตามที่กําหนดในข้อ 3 หรือข้อ 5 สํานักงาน ก.ล.ต. อาจสั่งให้ตัวแทนซื้อขายสัญญานั้นแก้ไข กระทําการหรืองดเว้นกระทําการใด ๆ เกี่ยวกับการใช้บริการด้านผู้ติดต่อกับผู้ลงทุนในสัญญาซื้อขายล่วงหน้าหรือด้านงานสนับสนุนจากผู้ให้บริการได้ ผู้มีอํานาจลงนาม - ประกาศ ณ วันที่ 8 พฤษภาคม พ.ศ. 2549 (นายธีระชัย ภูวนาถนรานุบาล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์